Päevakorrapunkt nr 7

Võru Vallavolikogu 22.11.2017.a.

määrus nr …

EELNÕU

**MÄÄRUS**

Võru 22.11.2017 nr \_\_

**Volikogu liikmete tasu ja hüvituse maksmise kord**

Määrus kehtestatakse kohaliku omavalitsuse korralduse seaduse § 22 lõike 1 punktide 21 ja 22 alusel.

**§ 1. Reguleerimisala**

Määrusega kehtestatakse Võru Vallavolikogu (edaspidi volikogu) esimehele makstava hüvituse, aseesimehele makstava hüvituse ning komisjoni esimehele, liikmetele ja volikogu liikmele volikogu tööst osavõtu eest makstava tasu suurus ja maksmise kord.

**§ 2. Volikogu esimehele makstav hüvitus**

Volikogu esimehele makstakse hüvitust 1000 eurot kalendrikuus.

**§ 3. Volikogu aseesimehele makstav hüvitus**

Volikogu aseesimehele makstakse hüvitust 300 eurot kalendrikuus.

**§ 4. Komisjoni esimehele makstav tasu**

Volikogu alatise komisjoni esimehele makstakse volikogu komisjoni juhtimise eest tasu 200 eurot kalendrikuus.

**§ 5. Volikogu liikmele volikogu istungi eest makstav tasu**

Volikogu liikmele makstakse volikogu istungist osavõtu eest tasu 100 eurot istungi kohta.

**§ 6. Komisjoniliikme tööst osavõtu tasu**

Volikogu komisjoni tööst osavõtu tasu on 10 eurot /tund.

**§ 7. Hüvituse maksmine**

(1) Volikogu esimehele makstakse hüvitus üks kord kuus, tasustatavale kuule järgneva kuu viiendal kuupäeval kirjalikult teatatud pangakontole.

(2) Volikogu aseesimehele makstakse hüvitust ning komisjoni esimehele ja volikogu liikmele makstakse tasu üks kord kuus, tasustatavale kuule järgneva kuu viiendal kuupäeval kirjalikult teatatud pangakontole. §-s 5 nimetatud tasu ei maksta kuu eest, mil volikogu istungeid ei toimu.

**§ 8. Rakendussätted**

(1) Käesoleva määruse paragrahvides 4, 5 ja 6 sätestatud hüvitust ja tasu ei maksta volikogu esimehele ja volikogu aseesimehele. Komisjoni esimehele makstakse käesoleva määruse §-s 4 nimetatud tasule lisaks §-s 5 nimetatud tasu, kui ta osaleb volikogu istungil.

(2) Vastseliina Vallavolikogu 21.12.2009. a määrus nr 27 "Volikogu esimehele, volikogu liikmetele volikogu tööst osavõtu ja volikogu ülesannete täitmisel tehtud kulutuste eest hüvituse suuruse ja maksmise kord", Sõmerpalu Vallavolikogu 25.04.2013 määrus nr 11 "Volikogu töös osalemise eest tasu ning hüvituse maksmise kord", Lasva Vallavolikogu 21.10.2016 määrus nr 1-1.5/23 „Volikogu esimehele, volikogu liikmetele volikogu tööst osavõtu ja volikogu ülesannete täitmisel tehtud kulutuste eest tasu suuruse ja maksmise kord“tunnistatakse kehtetuks.

(3) Määrus jõustub kolmandal päeval pärast Riigi Teatajas avaldamist.

(4) Määrust rakendatakse tagasiulatuvalt alates 2017. aasta 26. oktoobrist.

Aare Hollo

volikogu esimees